জেলা প্রশাসক মো. আজিজুল আলম ও পুলিশ সুপার শফিকুল ইসলাম ও জেলা আওয়ামী লীগের সাংগঠনিক সম্পাদক জামাল হোসেন ঘটনাস্থলে গিয়ে ক্ষতিগ্রস্ত বাড়িঘর ও গাড়ি ভাঙচুরের ঘটনাস্থল পরিদর্শন এবং ছুরিকাহত ৩ ছাত্রলীগ নেতার চিকিৎসার খোঁজখবর নিয়েছেন। এদিকে ৩ ছাত্রলীগ নেতা ছুরিকাহত  হওয়ার ঘটনায় বিএনপি কর্মীদের নামে ও ভাঙচুরের ঘটনায় ছাত্রলীগ নেতাকর্মীদের নামে পৃথক মামলা দায়ের করা হবে বলে জানান সদর থানার ওসি শহীদুল ইসলাম। অপরদিকে ছাত্রলীগ নেতাকে ছুরিকাহত করার জড়িত বিএনপি কর্মী সাঈদকে না পেয়ে পুলিশ তার পিতা হাজী মো. আওলাদ হোসেনকে আটক করে। তবে তাকে ছেড়ে দেয়া হবে বলে পুলিশ জানিয়েছে।